
Iepirkuma komisijas 04.08.2026. sēdē (protokols Nr. JRS 2026/29-04) sniegtā atbilde uz jautājumu par atklāta konkursa “Būvdarbi SIA “Jēkabpils reģionālā slimnīca” realizējamo būvprojektu ietvaros”, ID Nr. JRS 2026/29, dokumentāciju

Jautājums: 
	Lūdzam skaidrot Atklāta konkursa “Būvdarbi SIA „Jēkabpils reģionālā slimnīca” realizējamo būvprojektu ietvaros” (Iepirkuma identifikācijas Nr. JRS 2026/29), iepirkuma 2. daļas būvdarbu tāmes Lokālajā tāme nr. 1,5 iekļautās 45. pozīcijas “Slēpto defektu apjomi (precizējami būvniecības laikā) – kpl 1,00” saturu, cenas noteikšanas un apmaksas kārtību.

Līguma projekta 11.2.- 11.5. punktā ir paredzēta atsevišķa neparedzēto darbu konstatēšanas, dokumentālas fiksēšanas, saskaņošanas, cenas noteikšanas un papildu vienošanās noslēgšanas kārtība. Vienlaikus no iepirkuma dokumentācijas nav saprotams, vai slēpto defektu novēršanas darbi ir uzskatāmi par neparedzētajiem darbiem minēto līguma punktu izpratnē vai arī pretendentam visu iespējamo slēpto defektu novēršanas izmaksas jāiekļauj norādītajā tāmes pozīcijā kā fiksētas līgumcenas risks.

Lūdzam precizēt:
1. Kāds konkrēts darbu apjoms un kādas izmaksas pretendentam jāiekļauj šajā pozīcijā, ja slēpto defektu veids, atrašanās vieta, apjoms un to novēršanai nepieciešamie tehniskie risinājumi piedāvājuma sagatavošanas laikā nav zināmi?
2. Vai samaksa par šo pozīciju tiks veikta tikai par faktiski konstatētajiem, saskaņotajiem un izpildītajiem darbiem, savukārt neizmantotā summa netiks apmaksāta?
3. Vai slēpto defektu konstatēšanas gadījumā tiks piemērota Līguma projekta 11.2.- 11.5. punktā paredzētā neparedzēto darbu saskaņošanas un papildu vienošanās noslēgšanas kārtība?
4. Vai tas, ka tāmē ir iekļauta vispārīga pozīcija par slēptajiem defektiem, nebūs pamats uzskatīt, ka visi ar slēpto defektu novēršanu saistītie darbi jau bija jāiekļauj sākotnējā piedāvājuma cenā arī tad, ja šo darbu nepieciešamību un apjomu piedāvājuma sagatavošanas laikā nebija iespējams noteikt?

Atbilde:
Iepirkumu komisija informē, ka Atklāta konkursa “Būvdarbi SIA “Jēkabpils reģionālā slimnīca” realizējamo būvprojektu ietvaros” Lokālās tāmes Nr. 1.5 pozīcija 45 “Slēpto defektu apjomi (precizējami būvniecības laikā)” tiek izslēgta. Lokālā tāme Nr. 1.5 tiks izteikta jaunā redakcijā. Lūdzam sekot informācijai EIS e-konkursu apakšsistēmā.

